༄༅། །འདིར་འདུལ་བའི་སྡེ་སྣོད་མཐའ་དག་གི་དགོངས་པ་
ཕྱིན་ཅི་མ་ལོག་པར་འགྲེལ་པར་བྱེད་པའི་ལེགས་བཤད་
སྐལ་བཟང་ནོར་བུའི་ཕྲེང་བ་ཞེས་བྱ་བ་རྒྱལ་བའི་
སྲས་པོ་བདེ་ལེགས་ཉི་མས་མཛད་པ་
བཞུགས་སོ། །
མཆོད་བརྗོད་དང་རྩོམ་པར་དམ་བཅའ་བ།
༄༅། །བླ་མ་དང་ལྷག་པའི་ལྷ་རྗེ་བཙུན་འཇམ་དཔལ་དབྱངས་ལ་ཕྱག་
འཚལ་ཞིང་སྐྱབས་སུ་མཆིའོ། །འདུལ་བའི་སྡེ་སྣོད་མཐའ་དག་གི་དགོངས་པ་
ཕྱིན་ཅི་མ་ལོག་པར་འགྲེལ་པར་བྱེད་པའི་ལེགས་བཤད་སྐལ་བཟང་ནོར་བུའི་
ཕྲེང་བ་ཞེས་བྱ་བ། དག་པའི་ཐུགས་ཀྱི་གོ་འབྱེད་ལ་བརྟེན་སྙིང་པོའི་དཀྱིལ་
འཁོར་རྣམ་གསུམ་རབ་ཏུ་མཐོ་བའི་རྩེར། །ཚོགས་གཉིས་སྤྲིན་བཅུད་རྒྱུན་མི་
འཆད་པར་བབས་པ་ལས་བྱུང་བྱང་ཆུབ་སེམས་གཉིས་ཆུ་གཏེར་ཆེ། །བརྩོན་
འགྲུས་དྲག་པོའི་མགྱོགས་འགྲོས་བསྲུབས་པ་ལས་བྱུང་སྐུ་གཉིས་དཔལ་
གཟིའི་འོད་སྟོང་རབ་འབར་ཞིང་། །རྣམ་མང་ཆོས་ཀྱི་འཁོར་ལོ་བསྐོར་བའི་
བང་རིམ་བཞི་ལྡན་ཐུབ་དབང་ལྷུན་པོར་གུས་ཕྱག་འཚལ།
།རབ་འབྱམས་
རྒྱལ་བའི་ཡེ་ཤེས་ཆུ་གཏེར་ཆེན་པོ་བསྲུབས་པ་ལས་བྱུང་ཞིང་། །མཁྱེན་བརྩེའི་
འོད་དཀར་མ་རིག་མུན་སེལ་རླབས་ཆེན་མཛད་པའི་ཆ་ཤས་ཅན། །ལྟ་བ་
ངན་པའི་ཚ་གདུང་ཀུན་སེལ་འཕགས་ཚོགས་རྒྱུ་སྐར་ཀུན་གྱི་བདག །འཇམ་
དབྱངས་ཞེས་གྲགས་རྒྱལ་སྲས་དབང་ཕྱུག་ཀུན་གྱི་གཙུག་ན་རྒྱལ་གྱུར་ཅིག །
རྣམ་དག་བསླབ་གསུམ་རྩ་བ་རབ་བརྟན་ཅིང་། །ལུང་རྟོགས་ཡོན་ཏན་ཡལ་

པཎ་ཆེན་བདེ་ལེགས་ཉི་མས་མཛད།
འདབ་ཕྱོགས་བཅུར་གཡོ། _ །བྱང་ཆུབ་འབྲས་( ༢ན) བུས་བརྗིད་པའི་དཔག་
བསམ་མཆོག །དགྲ་བཅོམ་ཤཱ་རིའི་བུ་དང་ཉེ་བ་འཁོར། །སྒྲ་གཅན་འཛིན་
གཉིས་འཕགས་མཆོག་ཀླུ་སྒྲུབ་མགོན། །རིག་གནས་མཐར་སོན་འདུན་བཟང་
དབྱིག་གཉེན་ཞབས། །ཉེར་སྦས་ལ་སོགས་བཤད་མཛོད་མཛད་རྣམས་དང་། །
ས་གསུམ་བརྙེས་པ་ཡོན་ཤཱཀ་ཆོས་བཤེས་དང་། །དགྲ་བཅོམ་ས་ག་ལྷ་དང་ཞི་
བ་འཚོ། །སེང་གེའི་གདོང་ཅན་ཛི་ན་མི་ཏྲ་དང་། །དྷ་ན་ཤྲཱི་ལ་སརྦ་ཛྙཱ་དེ་བ། །
དྷརྨ་ཨཱ་ཀ་ར་དང་བི་མ་ལ། །འཕགས་ཡུལ་དགྲ་བཅོམ་འདུལ་བ་འཛིན་པའི་
གཙོ། །འཕགས་མཆོག་པཎ་ཆེན་རྣམས་ལ་གུས་པས་འདུད། །འཇིག་རྟེན་མིག་
གྱུར་སྐ་ཅོག་ཞང་གསུམ་དང་། །སྦ་རཏྣ་སོགས་སད་མི་མི་བདུན་དང་། །ཡེ་
ཤེས་རིན་ཆེན་གཙང་གཡོ་དམར་གསུམ་སྟེ། །བསྟན་པའི་གཞི་འཛུགས་རྣམས་
ལ་གུས་པས་འདུད། །ཐུབ་བསྟན་བྱིན་ཟ་ཕན་བདེའི་འོད་པོ་ཆེ། །བདུད་
རིགས་རྒྱལ་པོས་བསྣུབས་ཚེ་ཐུགས་རྗེ་དང་། །སྨོན་ལམ་སྟོབས་ཀྱིས་བསྟན་
པའི་མེ་བོ་ཆེ། །སླར་ཡང་གངས་རིའི་ཁྲོད་འདིར་སྦར་མཛད་པའི། །ས་བཅུའི་
དབང་ཕྱུག་དགོངས་པར་རབ་གསལ་དང་། །ཀླུ་མེས་ལ་སོགས་མཁས་པ་མི་
བཅུ་དང་། །བསྟན་པའི་མི་གསོས་འདུལ་བ་འཛིན་རྣམས་ལ། །བདག་ཅག་སྒོ་
གསུམ་གུས་པས་ཕྱག་འཚལ་ལོ།
།དབུས་གཙང་ས་སྟེང་འདུལ་བའི་བཤད་
སྒྲུབ་ཀྱིས། །རབ་ཏུ་འགེངས་མཛད་བྱང་ཆུབ་འབྱུང་གནས་དང་། །ཚུལ་ཁྲིམས་
འབྱུང་གནས་ཡེ་ཤེས་ཤེས་རབ་དང་། །རྡོར་དབང་རྡོ་རྗེ་རྒྱལ་མཚན་ཤེས་རབ་
འོད། །གྲགས་པ་རྒྱལ་( ༢བ) མཚན་ཚུལ་ཁྲིམས་བྱང་ཆུབ་དང་། །ཚུལ་ཁྲིམས་
འབྱུང་གནས་ཚུལ་ཁྲིམས་བླ་མ་དང་། །དབང་ཕྱུག་རྡོ་རྗེ་ཚུལ་ཁྲིམས་བྱང་རྡོར་
དང་། །ཇོ་གདན་ནག་པོ་དར་ཚུལ་བརྩོན་འགྲུས་འབར། །སྨོན་ལམ་འོད་ཟེར་
ཀ་བ་དར་སེང་དང་། །དཔལ་ཆེན་གཞོན་རྡོར་སྦལ་ཏི་དགྲ་བཅོམ་ནས། །
དཀའ་བཞི་འཛིན་པ་བློ་གསལ་བར་བྱོན་དང་། །རྒྱལ་བ་གཉིས་པ་བློ་བཟང་
2.

འདུལ་བའི་དགོངས་འགྲེལ་སྐལ་བཟང་ནོར་བུའི་ཕྲེང་བ་ལས་གཞི་སྟོད།
གྲགས་པའི་དཔལ། །དེ་སྲས་ཐུ་བོ་དར་མ་རིན་ཆེན་དང་། །མཁས་འགྲུབ་
བསྟན་པའི་ཉི་མ་དགེ་ལེགས་དཔལ། །མདོ་རྒྱུད་ཀུན་མཁྱེན་བློ་གྲོས་རིན་ཆེན་
ཞབས། །རིག་གནས་ཀུན་མཁྱེན་ཡོན་ཏན་རྒྱ་མཚོ་དང་། །མཁས་གྲུབ་དཔལ་
འབྱོར་ལྷུན་གྲུབ་ཡབ་སྲས་དང་།
།ཀུན་མཁྱེན་གཉིས་པ་ཆོས་འབྱོར་དཔལ་
བཟང་སོགས། །ཤ་མི་ནས་བརྒྱུད་འདུལ་འཛིན་རྣམས་ལ་བདུད། །སྡོམ་བརྩོན་
ཆེན་པོ་རྣལ་འབྱོར་བྱང་སེང་ནས།
།དམར་སྟོན་དཔལ་ལྡན་རིན་ཆེན་ཁུ་
དབོན་དང་། །གངས་ཅན་མགོན་པོ་དགེ་འདུན་གྲུབ་པ་སོགས། །གྲོ་ས་ནས་
བརྒྱུད་འདུལ་འཛིན་རྣམས་ལ་འདུད།
།རྗེ་བཙུན་འཇམ་དབྱངས་ངུར་སྨྲིག་
ཟློས་གར་གྱིས། །རྒྱ་བོད་མཁས་པའི་འདུལ་བ་ཀུན་བཟུང་ནས། །ཞིང་འདིར་
ཐུབ་དབང་ཆོས་ཀྱི་རྒྱལ་པོ་ཡི།
།བསྟན་པའི་རྒྱལ་མཚན་འཛིན་མཁས་དེ་ལ་
འདུད། །
རྒྱ་བོད་མཁས་པའི་འདུལ་བའི་སྡེ་སྣོད་ཀྱི། །ཚིག་དོན་གཅེས་པ་བསྡུས་པ་
རིན་ཆེན་འཕྲེང་། །གོ་གསལ་ཚིག་གི་སྲད་བུ་ལ་བརྒྱུས་ཏེ། །བློ་གསལ་མཛེས་
བྱེད་རྒྱན་དུ་བདག་གིས་སྦྱིན། །གཟུར་གནས་རྣམ་དཔྱོད་ལྡན་རྣམས་དགའ་
བས་ལོངས། །རྣམ་དཔྱོད་མིག་བྲལ་འཁྱོག་པོའི་བློ་ཅན་གྱིས། །མཛེས་པར་མ་
མཐོང་རང་སྐྱོན་ཁོ་ནར་ཟད། །སྐལ་བཟང་རྣམ་དཔྱོད་ལྡན་པས་འདི་མཐོང་
ཚེ། །བློ་གྲོས་མིག་ལ་བདུད་རྩིའི་དཔལ་སྟེར་འགྱུར།། །།
བསྟན་བཅོས་ཀྱི་སྔོན་འགྲོའི་སྤྱི་བཤད།
༈ འདིར་གང་བཤད་པར་བྱ་བའི་ཆོས་ནི། ཇི་སྐད་དུ་སོ་སོ་ཐར་པ་ལས།
སྙན་པའི་བ་དན་འཇིག་རྟེན་གསུམ་ན་གྲགས། །དམ་པའི་( ༣ན) ཆོས་སྒྲ་སེང་
གེའི་སྒྲ་སྒྲོགས་པ། །ཐམས་ཅད་མཁྱེན་པ་དཀོན་མཆོག་མཛོད་བརྙེས་པའི། །
ཞབས་ལ་ཚངས་དབང་གཙུག་གི་ནོར་བུས་གཏུགས། །ཞེས་གསུངས་པ་ལྟར་
3.

པཎ་ཆེན་བདེ་ལེགས་ཉི་མས་མཛད།
སངས་རྒྱས་བཅོམ་ལྡན་འདས་ཞེས་སྙན་པའི་བ་དན་དཀར་པོ་ས་གསུམ་ན་་་་
གཡོ་ཞིང་དམ་པའི་ཆོས་སྟོན་པའི་སྒྲ་ཕྱོགས་བཅུར་སྒྲོག་པ་དེ་ཉིད་ཀྱིས་དང་་་
པོར་བྱང་ཆུབ་མཆོག་ཏུ་ཐུགས་བསྐྱེད། བར་དུ་བསྐལ་པ་གྲངས་མེད་གསུམ་
དུ་ཚོགས་བསགས། མཐར་རྡོ་རྗེ་གདན་གྱི་སྤོ་ལ་མངོན་པར་རྫོགས་པར་
སངས་རྒྱས་ནས་ཆོས་ཀྱི་འཁོར་ལོ་ཇི་སྙེད་ཅིག་གསུངས་པ་རྣམས་སྡེ་སྣོད་་་་་་་
གསུམ་གྱི་བཀའ་བསྡུ་མཛད་པ་རྣམས་ཀྱི་ནང་ནས་ཆེས་མཆོག་ཏུ་གྱུར་པ་ནི་་་
འདུལ་བའི་སྡེ་སྣོད་རིན་པོ་ཆེ་འདི་ཉིད་ཡིན་ཞིང་། འདུལ་བའི་སྡེ་སྣོད་མཐའ་
དག་གི་དགོངས་པ་ཕྱིན་ཅི་མ་ལོག་པར་འགྲེལ་བའི་འདུལ་བ་མདོ་རྩ་བ་འདི་་
ཉིད་གང་བཤད་པར་བྱ་བའི་ཆོས་སོ། །དེ་ཡང་དང་པོར་བྱང་ཆུབ་མཆོག་ཏུ་
སེམས་བསྐྱེད་ཚུལ་མདོ་སྡེ་རྣམས་སུ་མི་མཐུན་པ་དུ་མ་ཞིག་ཡོད་ཀྱང་། འདུལ་
བ་ལུང་དང་། མདོ་སྡེ་བསྐལ་བཟང་དང་མཛོད་རྣམས་ལས་གསུངས་པ་དང་
མཐུན་པར་དང་པོར་ཤཱཀྱ་ཐུབ་པ་ཆེན་པོའི་དྲུང་དུ་ཐུགས་བསྐྱེད་པ་ཡིན་ཏེ།
ལུང་གཞིའི་བར་སྡོམ་ལས། ཤཱཀྱ་ཐུབ་པ་ནས་བཟུང་ནས། །འདྲེན་པ་ལེགས་
མཛད་བར་དག་ཏུ། །བདུན་ཁྲི་ལྔ་སྟོང་ཚང་བ་ཡི། །སངས་རྒྱས་རྣམས་ནི་ངས་
མཆོད་དོ། །སངས་རྒྱས་རྣམ་གཟིགས་ནས་བཟུང་ནས། །དབང་པོ་རྒྱལ་མཚན་
ཐུབ་པའི་བར། །བདུན་ཁྲི་དྲུག་སྟོང་ཚང་བ་ཡི། །སངས་རྒྱས་རྣམས་ནི་ངས་
མཆོད་དོ། །སངས་རྒྱས་མར་མེ་མཛད་ནས་ནི། །འདྲེན་པ་འོད་སྲུང་བར་དག་
ཏུ། །བདུན་ཁྲི་བདུན་སྟོང་ཚང་བ་ཡི། །སངས་རྒྱས་རྣམས་ནི་ངས་མཆོད་དོ། །
ཞེས་དང་། མཛོད་ལས། རྣམ་གཟིགས་མར་མེ་རིན་ཆེན་གཙུག །གྲངས་མེད་
གསུམ་གྱི་ཐ་མར་བྱུང་། །དང་པོ་( ༣བ) ཤཱཀྱ་ཐུབ་པ་ཡིན། །ཞེས་དང་། བསྐལ་
བཟང་ལས་ཀྱང་། སྟོན་པ་འདི་སྔོན་རྫ་མཁན་གྱི་ཁྱེའུ་འོད་ཡངས་པར་སྐྱེ་བ་
བཞེས་པའི་ཚེ། ཤཱཀྱ་ཐུབ་པ་ཆེན་པོ་ལ་གདུགས་ཚོད་ཀྱིས་བསྙེན་བཀུར་བྱས་
ནས། དེ་བཞིན་གཤེགས་པ་ཁྱེད་སྐུ་ཅི་འདྲ་དང་། །ཞེས་སོགས་བརྗོད་པའི་སྒོ་
4.

འདུལ་བའི་དགོངས་འགྲེལ་སྐལ་བཟང་ནོར་བུའི་ཕྲེང་བ་ལས་གཞི་སྟོད།
ནས་སེམས་བསྐྱེད་པར་གསུངས་པ་ཡིན་ཏེ། བསྐལ་བཟང་ལས། ང་ནི་སྔོན་ཚེ་
དམན་པར་གྱུར་པའི་ཚེ། །དེ་བཞིན་གཤེགས་པ་ཤཱཀྱ་ཐུབ་ཆེན་ལ། །འཇམ་
གང་ཞིག་གི་དབུལ་བ་བྱས་ནས་ཀྱང་། །དང་པོར་བྱང་ཆུབ་ཏུ་ནི་སེམས་
བསྐྱེད་དོ། །ཞེས་གསུངས་པའི་ཕྱིར་དང་། བར་དུ་བསྐལ་པ་གྲངས་མེད་གསུམ་
དུ་ཚོགས་བསགས་པའི་ཚུལ་ནི། ལུང་གི་བར་སྡོམ་སྔར་དྲངས་པ་ལྟར་དང་།
མཛོད་འགྲེལ་ལས། ཟློག་པའི་གོ་རིམས་ཀྱིས་གོ་རིམས་བཞིན་དུ།
རྣམ་
གཟིགས་མར་མེ་རིན་ཆེན་གཙུག །གྲངས་མེད་གསུམ་གྱི་ཐ་མར་བྱུང་། །ཡང་
དག་པར་རྫོགས་པའི་སངས་རྒྱས་རིན་ཆེན་གཙུག་ཏོར་ཅན་གྱི་ཚེ་ནི་བསྐལ་་་་
པ་གྲངས་མེད་པ་དང་པོ་རྫོགས་སོ། །བཅོམ་ལྡན་འདས་མར་མེ་མཛད་ཀྱི་ཚེ་
ནི་གཉིས་པ་རྫོགས་སོ། །དེ་བཞིན་གཤེགས་པ་རྣམ་པར་གཟིགས་ཀྱི་ཚེ་ནི་
གསུམ་པ་རྫོགས་སོ། །ཞེས་གསུངས་པའི་ཕྱིར། མཐར་རྡོ་རྗེ་གདན་གྱི་སྤོ་ལ་
མངོན་པར་རྫོགས་པར་སངས་རྒྱས་པའི་ཚུལ་ཡོད་དེ། སྲིད་པ་ཐ་མའི་ཚེ་ཆུ་བོ་
ནི་རཉྫ་ནའི་འགྲམ་དུ་ལོ་དྲུག་དཀའ་བ་སྤྱད་ནས་གྲོང་པའི་བུ་མོ་དགའ་མོ་་་་་
དང་། དགའ་སྟོབས་མ་ལས་བ་མཆོག་སྟོང་གི་འོ་མ་ལན་བཅུ་དྲུག་ཏུ་ཉིང་
ཁུར་བྱས་པའི་འོ་མ་བཞེས་ཏེ་སངས་རྒྱས་པའི་མཛད་པ་སྟོན་པའི་དུས་ལ་་་་་་
བབ་པར་མཁྱེན་ནས། མ་ག་ཏ་རྡོ་རྗེའི་གདན་དུ་བྱོན་ནས་རྩྭ་ཚོང་གི་ཁྱེའུ་
བཀྲ་ཤིས་ལས་རྩྭ་ཀུ་ཤ་བཞེས་པ་ལས་གདན་མཛད་ནས། ཇི་སྲིད་ཟག་མེད་མ་
ཐོབ་པ། ། དེ་སྲིད་སྐྱིལ་ཀྲུང་བཤིག་མི་བྱ། །ཞེས་གསུངས་པ་ལྟར། སྦྱོར་ལམ་
དྲོད་ནས་ཟད་མི་སྐྱེ་ཤེས་པའི་ཡེ་ཤེས་ཀྱི་བར་བསམ་གཏན་ཐུན་གཅིག་ལ་་་་་་
མངོན་དུ་བྱས་ཏེ་མངོན་པར་རྫོགས་པར་སངས་རྒྱས་པའི་ཕྱིར། སངས་རྒྱས་
ནས་ཆོས་ཀྱི་འཁོར་ལོ་བསྐོར་ཚུལ་ཡོད་དེ། སྟོན་པ་མངོན་པར་རྫོགས་པར་
སངས་རྒྱས་མ་ཐག་ཏུ་ཤིང་ཏ་ལ་བདུན་ཙམ་དུ་ནམ་མཁའ་ལ་འཕགས་ཏེ།
( ༤ན)ཟབ་ཞི་སྤྲོས་བྲལ་འོད་གསལ་འདུས་མ་བྱས། །ཞེས་སོགས་ཚིགས་བཅད་
.5.

པཎ་ཆེན་བདེ་ལེགས་ཉི་མས་མཛད།
གསུམ་གསུངས་ཤིང་། དེ་ནས་ཚོང་དཔོན་ག་གོན་ལ་སོགས་པ་ལ་བཀྲ་ཤིས་ཀྱི་
ཚིགས་བཅད་གསུངས་ཤིང་། སངས་རྒྱས་ནས་ཞག་བཞི་བཅུ་ཞེ་དགུ་པ་ཧོར་
ཟླ་དྲུག་པའི་ཚེས་བཞི་ལ་ཝ་ར་ཎཱ་སིར་ལྔ་སྡེ་ལ་བདེན་བཞིའི་ཆོས་འཁོར་
གསུངས་པ་སོགས་ཆོས་འཁོར་རིམ་པ་གསུམ་གསུངས་པའི་ཕྱིར། དེ་ལྟར་
གསུངས་པའི་ལུང་གི་ཆོས་འཁོར་རྣམས་བཀའ་བསྡུ་མཛད་ཚུལ་ཡོད་དེ། དེ་
ལ་དེ་གཉིས་སུ་ཡོད་པའི་ཕྱིར། དེ་ཡང་ཡིན་ཏེ། དེ་ལ་ཐེག་ཆེན་ཐུན་མོང་མ་
ཡིན་པ་དང་། ཐུན་མོང་བའི་བཀའ་བསྡུ་མཛད་ཚུལ་གཉིས་ལས། དང་པོ་ནི།
སྟོན་པ་མྱ་ངན་ལས་འདས་ནས་ལོ་བཅུ་ལོན་པ་ན། འཇམ་དབྱངས་ཕྱག་ན་རྡོ་
རྗེ་རྣམས་ཀྱིས་བཀའ་བསྡུ་མཛད་པར་གྲགས་པ་འདིར་མ་སྤྲོས་སོ། །གཉིས་པ་
ནི། སྟོན་པ་མྱ་ངན་ལས་འདའ་ཁར་བསྟན་པ་འོད་སྲུང་ཆེན་པོ་ལ་གཏད་
ཅིང་། འདུལ་བ་རུང་མཐུན་ལ་སོགས་པ་གསུངས་པ་ན། སཽ་འགལ་གྱི་བུ་
འཁོར་བརྒྱད་ཁྲི་བདུན་སྟོང་དང་བཅས་པ་དང་། ཤཱ་རིའི་བུ་འཁོར་བརྒྱད་
སྟོང་དང་བཅས་པ་མྱ་ངན་ལས་འདས། དེའི་རྗེས་སུ་སྟོན་པ་འཁོར་ཁྲི་བརྒྱད་
སྟོང་དང་བཅས་པ་མྱ་ངན་ལས་འདས། དེའི་ཚེ་ལྷ་རྣམས་ཀྱིས་སྟོན་པ་དང་
ཉན་ཐོས་དབང་ཐོབ་པ་རྣམས་མྱ་ངན་ལས་འདས། ད་ནི་འཇིག་རྟེན་ན་སྡེ་
སྣོད་གསུམ་འདོན་པ་མེད། ཞེས་འཕྱ་སྨོད་བྱས་པའི་ཚེ། འོད་སྲུང་ཆེན་པོས་
དགེ་འདུན་རྣམས་བསྡུ་བར་མཛད་པ་ན། བ་གླང་བདག་མ་གཏོགས་འདུས་
དགེ་འདུན་རྣམས་བསྡུ་བར་མཛད་པ་ན། གླང་གླང་བདག་མགཏོས་
པ་དང་། འོད་སྲུང་གིས་གང་པོ་ལ་བ་གླང་བདག་བོས་ཤིག་ཅེས་སྨྲས་པས།
གང་པོས་རྫུ་འཕྲུལ་གྱིས་ཀཱ་མ་ལ་ཤཱི་ལའི་གཞལ་མེད་ཁང་དུ་ཕྱིན་ནས་བ་གླང་
བདག་ལ་འོད་སྲུང་ཆེན་པོ་ལ་སོགས་པའི་དགེ་སློང་གི་དགེ་འདུན་རྣམས་་་་་་་
ཀྱིས་དགེ་འདུན་གྱི་བྱ་བ་ཅུང་ཟད་ཅིག་ཡོད་པས་ཁྱེད་བོས་ཤིག་ཟེར་རོ། །
ཞེས་སྨྲས་པས། དེས་སྟོན་པ་མྱ་ངན་ལས་འདས་པར་ཤེས་ཏེ། ཆོས་གོས་གསུམ་
དང་ལྷུང་བཟེད་དགེ་འདུན་ལ་ཕུལ་ཏེ་བཟོད་པ་མཛོད་ཅིག་ཅེས་སྨྲོས་ཤིག །
6.









འདུལ་བའི་དགོངས་འགྲེལ་སྐལ་བཟང་ནོར་བུའི་ཕྲེང་བ་ལས་གཞི་སྟོད།
དེའི་ཚེ་དགྲ་བཅོམ་པ་དེ་གཉིས་ལ་སོགས་པའི་དགྲ་བཅོམ་པ་བདུན་བརྒྱས་་་་
སྡེ་སྣོད་གསུམ་བསྡུས་པ་ནི་བཀའ་བསྡུ་གཉིས་པ་ཡིན་ལ། བསྡུས་ཚུལ་ནི་ཆོས་
རྒྱལ་མྱ་ངན་མེད་ཀྱིས་སྦྱིན་བདག་བྱས། དགྲ་བཅོམ་པ་གྲགས་པས་གསོལ་བ་
བཏབ་ཅིང་ཐམས་ཅད་འདོད་ཀྱིས་བློ་ལས་བཏོན་ཏེ། དགྲ་བཅོམ་པ་བདུན་
བརྒྱས་སོ། །བཀའ་བསྡུ་གཉིས་པ་མཛད་པ་ལ་དགོས་པ་ཡོད་དེ། དངོས་སུ་མི་
རུང་བའི་གཞི་བཅུ་སྤོང་བ་དང་། བརྒྱུད་ནས་སངས་རྒྱས་ཀྱི་བསྟན་པ་ཡུན་
རིང་དུ་གནས་པ་སོགས་ཀྱི་དགོས་པ་ཡོད་པའི་ཕྱིར། བཀའ་བསྡུ་གསུམ་པ་
མཛད་པའི་ཚུལ་ནི། ལུང་དུ་མི་གསལ་བས་མི་མཐུན་པ་དུ་མ་བྱུང་ཡང་མཁས་
པ་ཕལ་ཆེ་བ་དང་མཐུན་པར། སྟོན་པ་མྱ་ངན་ལས་འདས་ནས་ལོ་( ༦༠) སུམ་
བརྒྱ་ནས་སྡེ་པ་བཅོ་བརྒྱད་པོ་རྣམས་མི་མཐུན་པར་རང་ལས་གཞན་པའི་སྡེ་་་
པ་རྣམས་ཀྱིས་མདོ་སངས་རྒྱས་ཀྱི་བཀའ་མ་ཡིན་པར་སྨྲ་བ་ན་དེའི་ཚེ་ཁ་ཆེ་་་་
དང་ཉེ་བའི་ཡུལ་བི་ཀུ